ཨ་མེ་རི་ཀའི་གདམ་ཀ་གསུམ་པ་ནི་ཨེ་ཤི་ཡའི་ནང་རྒྱ་ནག་དང་མཉམ་དུ་སྟོབས་ཤུགས་ཐུན་མོང་དུ་སྤྱོད་པའི་ཐབས་ལམ་ཤིག་འཚོལ་རྒྱུ་དེ་རེད།དེའི་ནང་དོན་ནི་ཆབ་སྲིད་ཀྱི་དབང་ཆ་གསར་བ་དང་ཤུགས་རྐྱེན་རྣམས་བགོ་འགྲེམས་བྱས་པའི་སྟོབས་ཤུགས་གསར་བ་དང་མཐུན་པ་ཞིག་ཡོང་བའི་ཐོག་གྲོས་མོལ་བྱེད་རྒྱུ་དེ་རེད།ཨ་མེ་རི་ཀའི་དམིགས་ཡུལ་ནི་ཨེ་ཤི་ཡའི་ནང་རང་ཉིད་ཀྱི་དབང་ཆ་དང་ཤུགས་རྐྱེན་ཆེ་རུ་གཏོང་རྒྱུ་དང་རྒྱ་ནག་གི་ཤུགས་རྐྱེན་ཆུང་རུ་བཏང་ནས་རྩོད་རྙོག་ལས་གཡོལ་བའི་ཐབས་ཤེས་འགྱུར་བ་མེད་པའི་ཐོག་སྡོད་རྒྱུ་དེ་ཡིན་པས།རྒྱ་ནག་དང་མཉམ་དུ་དབང་ཤུགས་བགོ་འགྲེམས་ཁྲོད་རྒྱ་ནག་གི་དམའ་མཐའི་འདོད་པ་ཁེངས་བའི་བཀའ་འཁྲོལ་ཞིག་དགོས་པ་དང་།འདི་ནི་ཕྱོགས་གཉིས་ཀར་མཚོན་ན་ཆབ་སྲིད་དང་ཕྱི་འབྲེལ་གང་ཅིའི་ཐད་ཧ་ཅང་བྱེད་དཀའ་བའི་གྲོས་མཐུན་ཞིག་ཡིན།ཨ་མེ་རི་ཀར་མཚོན་ན་རྒྱ་ནག་དང་སྟོབས་ཤུགས་ཐུན་མོང་དུ་སྤྱོད་པ་ནི།ཨེ་ཤི་ཡའི་ནང་རང་ཉིད་ཀྱི་ཆབ་སྲིད་ཀྱི་དབང་ཆ་དང་ཤུགས་རྐྱེན་གྱི་གནད་འགག་དེ་སླ་བོ་ཉམ་ཆུང་བཟོས་པ་ཞིག་ཡིན།འོན་ཀྱང་།ང་ཚོས་གསལ་བོར་བཤད་ཐུབ་པ་ཞིག་ལ་རྒྱ་ནག་གིས་མངའ་ཁུལ་གྱི་འགོ་ཁྲིད་ཐུན་མོང་དུ་སྤྱོད་པར་ཨ་མེ་རི་ཀ་ལྟར་ཐོབ་ཐང་ཆ་ཚང་ཞིག་མེད་ན་ལྷིང་འཇགས་ངང་སྡོད་ཀྱི་མ་རེད།དེ་བས་ལས་དོན་འདི་ལམ་ལྷོངས་ཡོང་བར་ཨ་མེ་ཀས་ཕྱོགས་ནས་རྒྱ་ནག་འདྲ་མཉམ་དུ་བརྩི་བའི་གྲ་སྒྲིག་དགོས།འདི་དེ་འདྲའི་ལས་སླ་བོ་ཞིག་མིན།འདི་གང་ལྟར་ལེགས་འགྲུབ་ཡོང་མིན་ལེའུ་རྗེས་མ་རྣམས་ཀྱི་ནང་ཞིབ་འཇུག་བྱས་ཡོད།